**Tegevusaruanne**

Traditsiooniliselt on sel aruandel 3 osa:

- ülevaade liikmete arvust,

- kirjutatud ja läbiviidud rahataotlusprojektid.

- tegevuste kirjeldus, mida põnevat eelmisel aastal ette võtsime.

***LIIKMED***:

2009. aasta lõpus oli Ida-Harjumaa Invaühingu nimekirjas 99 inimest. 2010. aastal kirjutas liikmeavalduse 9 inimest. Välja astunuid ega meie

seast lahkunuid ei olnud, seega on 2010. aasta lõpus IHIÜ nimekirjas 108 inimest.

***RAHASTUS***:

Kirjutasime ja esitasime 7 taotlust, neist sai positiivse vastuse ainult 4.

Kolme projekti autor on Imbi Vahuri, neist kolmest 2 said ka rahastuse:

- esiteks nn koprahüpete projekt LEADER meede 1.3 raames, mille hulgas toimus 2 kopravaatlusmatka süstadega Jägala jõel,

langevarjuhüpped Nurmsi lennuväljal Kesk-Eestis ning ekskursioon Rakvere kaugtöökeskusesse ja Kuremäe kloostrisse. See projekt

oli väga edukas ning kõik need matkad ning ekskursioon olid väga populaarsed. Suur aitäh Imbile, kes selle ideega välja tuli ning ka

rahataotluse kirjutas! PRIA toetab meid 50 000 krooniga.

- Teine vajadus ja idee on lõpule viia meie päevakeskuse, Kuusalu kirikumõisa väikese saunamaja renoveerimine. 2006. a tehti

korda sansõlm ja koridor, 2007. a vahetati katus ning viimasena on jäänud fassaaditööd. Oleme varasematel aastatel esitanud

rahataotlusi Hasartmängumaksu Nõukogule – sealt üsna lootusetu midagi saada – seega sel aastal esitasime taotluse LEADER

meede 2.2 raames ning saime ka positiivse vastuse, kuigi vähendatud mahus – peame hakkama saama pea kolmandiku väiksema

eelarvega, st 110 000 krooniga. Fassaaditööd hakkavad peale tuleva aasta kevadel, kui lumi sulanud.

- Kolmanda rahataotluse kirjutas Imbi Sotsiaalministeeriumile ning selle eesmärk oli meie ühingu liikmeteoskuste, võimekuse,

soovide, vajaduste ja probleemide kaardistamine. Kahjuks ei saanud rahastust.

Ühe rahataotluse koostasime Anne Mölderiga koos:

- Aasta alguses Vabaühenduste Fondile, mille raames oleksime ehk teinud ekskursiooni Hiiumaale. Ent see sai negatiivse

vastukaja.

- Sügisel esitasin LEADER meede 1.2 raames taotluse ***Sport on kõigile***! Just mõttega, et kuna meede 1.2 on seltsitegevuse,

spordi ja kultuuripärandi väärtustamine läbi omaalgatusliku tegevuse, siis ehk läheb läbi ka invaühingu taotlus *vastlapäeva*

tähistamiseks, millega koos oleks Kolgakülas toimunud ka suusatamise meistrivõistlus ning *kergejõustikuvõistlus* liikumispuuetega

inimestele suvel juunis Kuusalu staadionil. Aga ei, meiesugused (=IÜ) oodaku ikka meede 1.3 avamist, mis on erinevate

elanikegruppide kaasamise toetus. Seega ei toetatud.

- 1. detsembril oli Päästeameti projektikonkursi tähtaeg MTÜ-dele õnnetuste ennetamiseks. Koostöös Reimann Retkedega on

meil plaanis korraldada järgmisel suvel 3päevane koolitustsükkel veeohutusalase kompetentsi tõstmiseks ning veeõnnetuste

ennetamiseks. Vastus, kas meie projekt sai positiivse või negatiivse vastukaja, saame tuleva aasta jaanuari keskpaigaks.

- Aastaid on meie tegevust toetanud Kuusalu Vallavalitsus, viimastel aastatel 10 000 krooniga aastas. Samuti Harjumaa

Puuetega Inimeste Nõukoja kaudu saame hasartmängumaksust 11 000 krooni aastas.

Seega tuli ühingule rahaliselt sisse sel aastal fondidest ja vallalt 71 000 krooni.

***TEGEVUS***:

Kokku toimus osavõtt 91 sündmusest nii Kuusalus kui üle terve Eesti. Kokku ~850 üksikkülastust.

Võtsime osa meie katusorganisatsioonide poolt korraldatavatest sündmustest:

- **ELILi sündmused:**

• Tänuüritus Aasta tegu 2009 Eesti Panga Iseseisvussaalis

• Aastakoosolek kevadel

4

Ida-Harjumaa Invaühing 2010. a. majandusaasta aruanne

• Suvelaager Käsmus

• Heategevuslikud kontserdid Endla 59 – 2 tk

• Infopäev töötutele puuetega inimestele

• aastakoosolek sügisel Endla 59

• ELILi kaudu saime pääsmed Tallinn International Open Cup 2010-le

- **koostöö Harjumaa PINiga**

• Kevadine tervisespordipäev Keila Veekeskuses – osales 32 inimest

• Harju PINi üldkogu

• Tervisespordipäev Oxforelli Puhkekeskuses – osales 17 inimest

Nii nagu kõik eelnevadki aastad, võtsime osa **Eesti Invaspordi Liidu** meistri- ja karikavõistlustest. Meie tublid sportlased olid kohal 11 sportlikul

ettevõtmisel erinevates Eestimaa kohtades:

- 6. märts nn ***lauamängude laager*** Valtu spordimajas, kus võisteldi nii koroonas, lauatennises, males ja kabes. Ain Villau

saavutas koroonas meistritiitli 9 mehe konkurentsis ning jäi 6. kohale lauatennises.

- 3. aprillil toimusid ***boccia*** sisemeistrivõistlused Paide spordimajas (Ain Villau taas Eesti meister) ning

- ***ujumine*** kevadel Nõmme ujulas ning sügisel ujumise MV Loksa ujulas. Osalesid Agnes Valgiste ja Kaido Kivi.

- ***bowlingu võistlused***:

• 17. aprill individuaalne meistrivõistlus Haapsalus ( Egert Jõesaar 4., Kristjan Pruul 8., Aivo Jõesaar 12.)

• 12. mai – võistkondlik bowling Viljandis: Ida-Harju I (Egert Jõesaar, Aivo Jõesaar, Kristjan Pruul) – V koht, ning Ida-harjukad (Ain Villau, Heiki

Veetõusme, Marika Karafin)–14. koht

• 30. okt võistkondlik karikavõistlus bowlingus – V koht (Egert Jõesaar, Aivo Jõesaar, Kristjan Pruul)

- ***Kergejõustiku karikasarjal*** oli sel aastal 4 etappi, millest I toimus 5. juunil Kuusalu staadionil, II juuli algul Võrus, III augusti

alguses Viljandis ning IV septembri alguses Jõgeval. Meie tublid kergejõustiklased on Aivo Jõesaar, Egert Jõesaar, Ain Villau, Heiki

Veetõusme, Tiit Vilhein, Jüri Toomejõe, Raivo Sinijärv ning naistest osales ka Kairi Rohtmets Jõgeval. Nende tublid saavutused on

kirjas 15. septembri Sõnumitoojas või saate vaadata meie kodulehelt Invaspordist

http://www.sonumitooja.ee/index.php?option=com\_content&view=article&id=2546:invasportlaste-kergejoustiku-karikasarjas-ida-harjumaal-mitu-.

- **EILi koosolekud ja koolitused**:

• 15.-16. jaanuar Salzburgi hotellis – Agnes Valgiste, Ain Villau, Aivo Jõesaar

• 23. aprill - EIL konverents ja sünnipäeva tähistamine – Agnes Valgiste, Ain Villau

• 10.-12. mai Külas eurosaadik pr Siiri Oviiril Brüsselis – Ain Villau

• 28. mai EIL üldkoosolek Raplas – Ain Villau, Aivo Jõesaar

**Meie ühingu omaüritused**:

- Portselanimaali kunstiring – 13 korda

- Kuusalu ujula ühiskülastus – 19 korda

- II vastla- ja talispordipäev Kolgakülas SK Rada

- Kergejõustiklaste treeningpäev Kuusalu staadionil

- Teabepäevad : Tervise Abi ja Inkotuba

- Retked: aprillis Tuhala Nõiakaevu ja Jägala joa juurde, mai lõpus Majakivi juurde ning Kolga-Aabla rabasse ja Tsitresse; aprillis

ronisime ka Kuusalu kiriku torni.

- Koprahüpete projektist oli juba juttu, ent siinkohal veel kord: kaks kopravaatlusmatka, ettevalmistused langevarjuhüpeteks

Kuusalus ja hüpped ise Nurmsi lennuväljal, ekskursioon Rakvere Kaugtöökeskusesse ja Kuremäe kloostrisse. Kogu projektis osales

82 inimest.

- Aasta lõpetab traditsiooniliselt jõululõuna, seekord siis Kiiu Kõrtsis.

5

Ida-Harjumaa Invaühing 2010. a. majandusaasta aruanne

Osalesime edukalt ja sageli kahe võistkonnaga (4+4) vallasisestel mälumängudel, mis toimusid nii Kuusalus, Leesil, Kolgakülas kui Hirvlis –

kokku 12 korda.

Plaanid uueks aastaks:

• Jätkame koostööd meie katusorganisatsioonidega (ELIL, EIL, HPIN).

• Jätkuvad mälumängudest osavõtt – endast võivad teada anda kõik huvilised, võistkonnad ei ole konstantsed, kõigil ei ole võimalik kõikidel

kohtumistel osaleda, alati on väikeseid muutusi.

• 27. veebruaril toimub juba kolmandat korda Kolgakülas vastla- ja talispordipäev puuetega inimestele.

• 28. mail toimub Kuusalu staadionil kergejõustiku karikaetapp liikumispuuetega inimestele.

• Kindlasti jätkab portselanimaali kunstiring, nüüd juba Kuusalu Rahvamajas.

• Huvitavaid tegevusi sh ideid retkedeks-matkadeks tuleb kindla peale tegevuse käigus.